Старэйшы ўкраінскі калега, які непасрэдна прысутнічаў падчас брутальнага разгону спецназам людзей, пераважна студэнтаў у ноч на 1-га снежня 2013 году (гэтыя падзеі сталі падставаю для выхаду ў цэнтр Кіева паўмільёна людзей), правёў нас па месцах “гістарычных падзеяў”. Яны, калі ўзгадаць, тады адбываліся на вуліцы Банкавай, непадалёк ад прэзідэнцкага палацу. Нават амаль праз месяц пасля тых жахлівых падзеяў, калі “беркутаўцы” нагамі ды дручкамі малацілі безабаронных маладзёнаў ажно да страты тымі прытомнасці, на Банкавай заставаўся кардон міліцыі – “касманаўтаў” (як іх завуць, дрэчы, не толькі ў Кіеве), каб абараняць вярхоўную ўладу.